ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670013697
ขอให้ปรับปรุงระบบการให้บริการของเจ้าหน้าที่สำนักงานเขตบางซื่อ กรณีเกี่ยวกับการนำถังขยะมาวางไว้บนทางเท้า พื้นบาทวิถี บริเวณชุมชนตรอกต้นมะม่วง ถนนริมคลองประปาฝั่งซ้าย แขวงบางซื่อ เขตบางซื่อ  กรุงเทพมหานคร เนื่องจากผู้ร้องแจ้งว่าบริเวณภายในชุมชนฯ มีถังขยะส่วนกลางอยู่หน้าชุมชน แต่มีการซ่อมแซม เมื่อ 1-2 สัปดาห์ ที่แล้ว คนในชุมชนมีการทำที่ทิ้งขยะใหม่ จึงมีการเข็นถังขยะไปไว้บนทางเท้า พื้นบาทวิถี ฝั่งตรงข้ามกับชุมชนที่เป็นทางเดินสาธารณะ แต่เมื่อถังขยะในชุมชนซ่อมแซมเสร็จแล้ว กลับไม่มีการนำถังขยะมาไว้ที่เดิม มีการวางไว้บนทางเท้า พื้นบาทวิถีอย่างถาวร  ทำให้คนไปทิ้งขยะตรงนั้น คนที่เดินบนทางเท้า พื้นบาทวิถีจะต้องคอยเดินหลบกองขยะที่มีน้ำไหล ส่งกลิ่นเหม็น และอาจทำให้ได้รับอันตรายได้ เพราะจะต้องลงมาเดินบนพื้นถนน โดยในวันที่ 03 เมษายน 2567  เวลาประมาณ 09.40 น. ผู้ร้องจึงติดต่อไปยังสำนักงานเขตบางซื่อ หมายเลขโทรศัพท์ 0 2586 9977 และต่อหมายเลขภายใน  ฝ่ายเก็บขยะ (ปฏิกูล) หมายเลข 76023 มีเจ้าหน้าที่เพศหญิง (ไม่สามารถจดจำชื่อได้) แจ้งว่าไม่สามารถบังคับให้ใครมาทิ้งขยะตรงไหนได้  จากนั้นจึงมีการโอนสายไปยังฝ่ายสิ่งแวดล้อม   หมายเลข 6017 เมื่อโอนไป มีเจ้าหน้าที่เพศหญิง (ไม่สามารถจดจำชื่อได้) แจ้งว่าไม่ใช่หน้าที่ ให้ผู้ร้องติดต่อไปยังฝ่ายเทศกิจโดยตรง แต่ผู้ร้องไม่ได้มีการติดต่อ ซึ่งผู้ร้องเห็นว่าทางหน่วยงานควรมีการรับเรื่อง และมีการประสานงานกัน ควรมีการจัดสรรเจ้าหน้าที่ลงพื้นที่ตรวจสอบ  เพราะอยู่ในความรับผิดชอบของสำนักงานเขตบางซื่อ  ล่าสุดในวันดังกล่าวเวลาประมาณ 09.50 น. ผู้ร้องจึงมีการติดต่อไปยังโทร ศูนย์รับแจ้งทุกข์ กรุงเทพมหานคร หมายเลขสายด่วน 1555  เจ้าหน้าที่เพศชาย รับสาย (ไม่สามารถจดจำชื่อได้)  แจ้งว่าทางสำนักงานเขตบางซื่อมีการแก้ไขแล้ว แต่ปัจจุบันผู้ร้องยังคงพบเห็นเช่นเดิมยังไม่ได้รับการแก้ไขแต่อย่างใด จึงประสงค์ให้มีการตรวจสอบ รวมทั้งประสงค์ให้ทางผู้อำนวยการสำนักงานเขตบางซื่อได้รับทราบถึงการทำงานของเจ้าหน้าที่สำนักงานเขตบางซื่อในกรณีดังกล่าวด้วย  ประสบปัญหามาประมาณ 2 สัปดาห์แล้ว (ประชาชนประสงค์ให้ปกปิดชื่อ นามแฝง และหมายเลขโทรศัพท์ )
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก                                                                                                                                                                                                                                                                                                                                                                                                                                           
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata